《壬子元日》
清代·方楘如

炉烧榾柮榜桃符，奈有穷愁岁不除。坐守庚申怜影只，重来甲子当生初。

瓮余骨醉轮囷蟹，盘荐鳞鲜泼剌鱼。随例一杯婪尾酒，案头抛卷读残书。

作者简介：清浙江淳安人，字若文，一字文辀，号朴山。方士颖子。康熙五十四年进士，官丰润知县，被议归。淹贯经史百家，于汉儒笺注，尤能指其讹舛。工古文，与方苞并称。乾隆初举博学鸿词，不应。有《集虚斋集》等。